**INDOKLÁS**

A Képviselő-testület az 5/2015. (II. 24.) számú önkormányzati rendeletében döntött arról, hogy az Ebesi Polgármesteri Hivatal érettségivel rendelkező dolgozói az alapilletményük 20 %-os, míg a felsőfokú iskolai végzettségű köztisztviselői az alapilletményük 10 %-os mértékének megfelelő illetménykiegészítésben részesülnek. Ezt a kiegészítést a hivatal köztisztviselői az azóta eltelt években egyaránt megkapták. A közszolgálati tisztviselőkről szóló 2011. évi CXCIX. törvény 234. § (3) bekezdése alapján az illetménykiegészítés a tárgyévre állapítható meg.

A fenti szabályozásból következik, hogy amennyiben a képviselő-testület úgy dönt, hogy a 2020. évben is biztosítani kívánja az illetménykiegészítést, akkor a vonatkozó önkormányzati rendeletet módosítani szükséges. A Magyarország 2020. évi központi költségvetéséről szóló 2019. évi LXXI. törvény alapján a köztisztviselői illetményalap 2020-ban továbbra is 38.650.- Ft-ban került megállapításra. A törvény 58. § (6) bekezdés alapján a képviselő-testület rendeletben az önkormányzat saját forrásai terhére a helyi önkormányzat képviselő-testületének polgármesteri hivatalánál, közterület-felügyeleténél, illetve a közös önkormányzati hivatalnál foglalkoztatott köztisztviselők vonatkozásában –magasabb összegben állapíthatja meg az illetményalapot.

A módosítás célja, hogy a 2020. évi költségvetés elfogadásáig tartsa fenn a 2019. évre megállapított illetménykiegészítés rendszerét, továbbá az emelt összegű illetményalapot.

Az. 1. §-hoz

Az emelt összegű illetményalap megállapítása.

A 2. §-hoz

Az illetménykiegészítés mértékének megállapítása

A 3. §-hoz

Hatályba léptető rendelkezést tartalmaz.

Ebes, 2019. december 6.

Dr. Morvai Gábor s. k.

jegyző